**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Nariadenie vlády Slovenskej republiky, ktorým sa vyhlasuje prírodná pamiatka Brezovská dolina | | | | | | | | | |
| **Predkladateľ (a spolupredkladateľ)** | | | | | | | | | |
| Ministerstvo životného prostredia Slovenskej republiky | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | |
|  | | Materiál legislatívnej povahy | | | | | |
|  | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | *29.01-16.02.2021* | | | | |
| *Predpokladaný termín predloženia na MPK\** | | | | | *26.02.-18.03.2021* | | | | |
| **Predpokladaný termín predloženia na Rokovanie vlády SR\*** | | | | | *apríl 2021* | | | | |
| 1. **Definovanie problému** | | | | | | | | | |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovanej prírodnej pamiatky (PP) Brezovská dolina je aj formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenie cieľov ochrany a opatrení na ich dosiahnutie (napr. v rámci programov starostlivosti). | | | | | | | | | |
| 1. **Ciele a výsledný stav** | | | | | | | | | |
| Zabezpečenie priaznivého stavu biotopov európskeho významu, biotopov národného významu a biotopov druhov európskeho a národného významu, ktoré sú predmetom ochrany navrhovanej PP Brezovská dolina a zároveň zabezpečenie plnenia medzinárodných záväzkov ochrany európskej sústavy chránených území Natura 2000. | | | | | | | | | |
| 1. **Dotknuté subjekty** | | | | | | | | | |
| Vlastníci, správcovia a nájomcovia dotknutých pozemkov, obce, záujmové združenia, dotknuté orgány štátnej správy, vrátene dotknutých organizácií v ich zriaďovacej pôsobnosti, verejnosť. | | | | | | | | | |
| 1. **Alternatívne riešenia** | | | | | | | | | |
| Alternatívne riešenie sa týka celkovo vyhlásenia/nevyhlásenia PP Brezovská dolina.  Dôvodom vyhlásenia PP Brezovská dolina je splnenie požiadavky vyplývajúcej z článku 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia najneskôr do šiestich rokov. V prípade nevyhlásenia PP Brezovská dolina nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | Áno | | Nie | |
| 1. **Transpozícia práva EÚ** | | | | | | | | | |
| 1. **Preskúmanie účelnosti\*\*** | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** |  | | Pozitívne | |  | Žiadne |  | | Negatívne |
| z toho rozpočtovo zabezpečené vplyvy |  | | Áno | |  | Nie |  | | Čiastočne |
| **Vplyvy na podnikateľské prostredie** |  | | Pozitívne | |  | Žiadne |  | | Negatívne |
| z toho vplyvy na MSP |  | | Pozitívne | |  | Žiadne |  | | Negatívne |
| **Sociálne vplyvy** |  | | Pozitívne | |  | Žiadne |  | | Negatívne |
| **Vplyvy na životné prostredie** |  | | Pozitívne | |  | Žiadne |  | | Negatívne |
| **Vplyvy na informatizáciu** |  | | Pozitívne | |  | Žiadne |  | | Negatívne |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** |  | Pozitívne |  | Žiadne | ☐ | Negatívne |
| **vplyvy na procesy služieb vo verejnej správe** |  | Pozitívne |  | Žiadne | ☐ | Negatívne |
| **Vplyvy na manželstvo, rodičovstvo a rodinu** |  | Pozitívne |  | Žiadne |  | Negatívne |

|  |
| --- |
| 1. **Poznámky** |
| Predkladaným návrhom nariadenia vlády, ktorým sa vyhlasuje prírodná pamiatka Brezovská dolina (ďalej len „návrh nariadenia vlády“), sa za chránené územie vyhlásia dve lokality európskeho významu – SKUEV0368 Brezovská dolina a SKUEV2368 Brezovská dolina, ktoré sú súčasťou európskej sústavy chránených území Natura 2000. SKUEV0368 Brezovská dolina bolo zaradené do výnosu Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu. SKUEV2368 Brezovská dolina bolo zaradené do opatrenia Ministerstva životného prostredia Slovenskej republiky zo 7. decembra 2017 č. 1/2017, ktorým sa mení a dopĺňa výnos Ministerstva životného prostredia Slovenskej republiky zo 14. júla 2004 č. 3/2004 – 5.1, ktorým sa vydáva národný zoznam území európskeho významu.  Schválením návrhu nariadenia vlády zároveň dôjde k rozšíreniu existujúcej PP Brezovská dolina, vyhlásenej v roku 1989 vo výmere 2,4768 ha so  štvrtým stupňom ochrany, ktorá sa stane súčasťou navrhovanej PP Brezovská dolina.  Zámer vyhlásiť PP Brezovská dolina bol v zmysle § 50 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznámený Okresným úradom Trenčín. Zámer bol spracovaný podľa projektu ochrany, ktorý je odborným podkladom na vyhlásenie chráneného územia (§ 54 ods. 13 zákona) a obsahuje ciele ochrany vymedzené pre chránené územie, návrh vhodného manažmentu na dosiahnutie cieľov, ako aj obmedzenia vyplývajúce zo stanoveného stupňa ochrany podľa zákona. Pripomienky vznesené zo strany dotknutých subjektov (vlastník pozemkov AGROFARMA s. r. o.) boli prerokované.  Pre zachovanie nelesných biotopov v PP Brezovská dolina je nevyhnutná realizácia manažmentu, čím dôjde k obmedzeniu bežného obhospodarovania, ktoré bude na základe dohody s vlastníkom pozemkov riešené formou nájmu v zmysle § 61b zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“).  Dôležitým opatrením pre zabezpečenie cieľov ochrany je zlepšenie informovanosti a aktívna komunikácia s užívateľom územia. Štátna ochrana prírody Slovenskej republiky (ŠOP SR) a jej organizačná zložka Správa Chránenej krajinnej oblasti Biele Karpaty bude zodpovedná za vykonanie ďalších potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne.  PP Brezovská dolina bude po jej vyhlásení zapísaná v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4) a pre potreby praxe budú na Okresnom úrade Ilava uložené grafické podklady, v ktorých je zakreslená hranica PP Brezovská dolina. V prípade zmeny vlastníctva pozemkov v PP Brezovská dolina tak bude budúci vlastník vopred informovaný o existencii PP Brezovská dolina a o obmedzeniach vyplývajúcich zo stanoveného stupňa ochrany a z vymedzených cieľov ochrany.  Vyhlásenie PP Brezovská dolina nebude mať vplyv na fungovanie trhu práce, na špecifické vekové skupiny zamestnancov ani nebude mať špecifické negatívne dôsledky pre isté skupiny profesií, skupín zamestnancov či živnostníkov. Nakoľko sa v území obnovuje pravidelné obhospodarovanie, vzniká potenciál sezónnych prác na zabezpečovanie starostlivosti o územie, ak ju nebudú vykonávať vlastníci pozemkov sami. Zároveň územie poskytuje potenciál pre environmentálnu výchovu alebo riešenie projektov zameraných na územia európskeho významu. Počet sezónnych pracovných miest nateraz nie je možné kvantifikovať. |
| 1. **Kontakt na spracovateľa** |
| Ing. Janka Guzmová, sekcia ochrany prírody, biodiverzity a krajiny MŽP SR (janka.guzmova@enviro.gov.sk). |
| 1. **Zdroje** |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk). |
| 1. **Stanovisko Komisie pre posudzovanie vybraných vplyvov z PPK** |
| Komisia uplatnila v stanovisku č. 019/2021 zo dňa 16.02.2021 nasledovné pripomienky a odporúčania:  **K vplyvom na podnikateľské prostredie**  V Doložke vybraných vplyvov Komisia žiada vyznačiť pozitívne a negatívne vplyvy na podnikateľské prostredie. Zároveň Komisia žiada dopracovať Analýzu vplyvov na podnikateľské prostredie.  Odôvodnenie:  Schválením návrhu nariadenia vlády dôjde k rozšíreniu existujúcej PP Brezovská dolina. Nad rámec bežného obhospodarovania je potreba mozaikovitého postupného kosenia, čo predstavuje časové a plošné obmedzenie pre vytvorenie vhodných podmienok pre vzácne druhy, ale aj požiadavka na rekonštrukčný manažment zarastajúcich plôch a opakované kosenie častí, zarastajúcich smlzom, obmedzené je aj použitie ťažkých mechanizmov. Tieto opatrenia predstavujú obmedzenie bežného obhospodarovania.  **K vplyvom na rozpočet verejnej správy**  Komisia berie na vedomie konštatovanie predkladateľa uvedené v doložke vybraných vplyvov, ako aj analýze vplyvov na rozpočet verejnej správy, že výdavky vyplývajúce z návrhu nariadenia vlády SR budú financované z rozpočtu kapitoly MŽP SR.  V analýze vplyvov na rozpočet verejnej správy predkladateľ v časti 2.1.1. uvádza, že vyhlásením prírodnej pamiatky Brezovská dolina dôjde k oslobodeniu pozemkov od dane podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, pričom úbytok daňových príjmov obce Červený kameň v rokoch 2021 až 2024 je vyčíslený na 4 eur ročne. Vzhľadom na to, že ide o vplyv na príjmy rozpočtu obce a nie štátneho rozpočtu, Komisia žiada v tabuľke č. 1 analýzy vplyvov na rozpočet verejnej správy v časti „Príjmy verejnej správy celkom“ v riadku „- vplyv na ŠR“ uviesť nulové hodnoty vo všetkých rokoch.  **K sociálnym vplyvom**  Predkladateľ uvádza, že dôjde k obmedzeniu bežného obhospodarovania v dôsledku zachovania nelesných biotopov vzhľadom na nevyhnutnú realizáciu manažmentu. Na zabezpečenie náhrady za vzniknuté obmedzenie, ktoré bude riešené formou nájmu v zmysle § 61b zákona č. 543/2002 Z. z. o ochrane prírody a krajiny je potrebné vyčleniť 420 € ročne.  Vzhľadom na to, že k dotknutým subjektom patria aj vlastníci pozemkov a predkladateľ deklaruje poskytovanie nájomného ako kompenzáciu za obmedzenie obhospodarovania dotknutých pozemkov, čím dôjde k zvýšeniu príjmov dotknutých fyzických osôb, potom je potrebné tieto sociálne vplyvy vyhodnotiť v doložke vybraných vplyvov a vypracovať separátnu analýzu sociálnych vplyvov, uviesť modelový príklad výpočtu poskytovanej náhrady a bližšie kvantifikovať koľko vlastníkov bude týmto opatrením obmedzených. Sociálne vplyvy predloženého materiálu Komisia nepovažuje za marginálne, najmä v kontexte predloženej analýzy vplyvov na rozpočet verejnej správy (kde napr. predkladateľ kvantifikuje pokles príjmov verejnej správy o 4 eurá ročne).  Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok.  **Poznámka:** Predkladateľ zapracuje pripomienky a odporúčania na úpravu a uvedie stanovisko Komisie do doložky vybraných vplyvov spolu s vyhodnotením pripomienok. Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  **Stanovisko MŽP SR:**  **K vplyvom na podnikateľské prostredie**  MŽP SR akceptovalo pripomienku a vypracovalo Analýzu vplyvov na podnikateľské prostredie a v Doložke vybraných vplyvov označilo pozitívne a negatívne vplyvy na podnikateľské prostredie.  **K vplyvom na rozpočet verejnej správy:**  MŽP SR akceptovalo pripomienku a tabuľku č. 1 v Analýze vplyvov na rozpočet verejnej správy upravilo podľa pripomienky.  **K sociálnym vplyvom**  MŽP SR akceptovalo pripomienku a dopracovalo Analýzu sociálnych vplyvov a v Doložke vybraných vplyvov označilo pozitívne a negatívne vplyvy na sociálne prostredie. |